**LĪGUMS Nr. \_\_AND/5-28-5/19/76**

Alojā, 2019. gada 14. februārī

**Alojas novada dome**, reģ.Nr.90000060032, juridiskā adrese: Jūras iela 13, Aloja, Alojas novads, LV-4064, turpmāk šī līguma tekstā saukta **„Pasūtītājs”**, kura vārdā saskaņā ar Alojas novada pašvaldības nolikumu rīkojas domes priekšsēdētāja vietnieks **Jurģis Rācenis** no vienas puses, un

**SIA “Grūbes Biroja Konsultācijas”**, reģistrācijas Nr. 40203181577 (nav Pievienotās vērtības nodokļa maksātājs), juridiskā adrese: *“Vilbergi”, Daugmales pagasts, Ķekavas novads, LV-2124,* turpmāk šī līguma tekstā saukts **„Izpildītājs”**, tā valdes locekļa **Raivja Grūbes** personā, kurš rīkojas saskaņā ar statūtiem, no otras puses,

abi kopā vai individuāli turpmāk saukti Puses, pamatojoties uz cenu aptaujas “Fizisko personu datu apstrādes atbilstības izvērtējums un datu aizsardzības speciālista pakalpojumu nodrošināšana Alojas novada pašvaldībai”, ID Nr.CA/2019/03 rezultātiem, savstarpēji vienojoties, bez viltus, maldības un spaidiem, noslēdz šādu līgumu, turpmāk – Līgums:

1. **Līguma priekšmets**
   1. Pasūtītājs pasūta un apmaksā, bet Izpildītājs apņemas:
      1. veikt Pasūtītāja veiktās personas datu apstrādes atbilstības izvērtējumu atbilstoši 2016. gada 27.aprīļa Eiropas Parlamenta un Padomes regulas (ES) 2016/679 par fizisku personu aizsardzību attiecībā uz apstrādi un šādu datu brīvu apriti un ar ko atceļ Direktīvu 95/46/EK prasības (turpmāk – Regula) prasībām;
      2. veikt konstatēto neatbilstību Regulas prasībām novēršanu;
      3. sniegt fizisko personu datu aizsardzības speciālista pakalpojumus Alojas novada pašvaldībai un pašvaldības iestādēm (viss kopā turpmāk – Pakalpojumi),
   2. Izpildītājs sniedz Pakalpojumu saskaņā ar Tehnisko specifikāciju (pielikums Nr.1) un Finanšu piedāvājumu (pielikums Nr.2), un ievērojot Latvijas Republikas un Eiropas Savienības normatīvo aktu prasības. Pakalpojuma apjoms, sniegšanas vietas un cena ir noteikta Līgumā un tā pielikumos. Gadījumā, ja Līguma 1. pielikumā norādītās minimālās Pakalpojuma prasības nav pilnīgas, Izpildītājs nodrošina Pakalpojuma atbilstību Latvijas Republikas normatīvo aktu un Regulas prasībām un tajos noteiktajam pienākumu apjomam.
   3. Izpildītājs apliecina, ka viņš ir iepazinies ar tehnisko specifikāciju, tajā skaitā ar tajā ietvertajām prasībām un atsakās saistībā ar to izvirzīt jebkāda satura iebildumus vai pretenzijas.
2. **Līguma summa un samaksas kārtība** 
   1. Līguma kopējā summa ir **4800,00 EUR** (četri tūkstoši astoņi simti euro un 00 centi).

2.1.1Līguma kopējā summa par 1.1.1. apakšpunktā noteikto pakalpojumu ir **600,00 EUR** (seši simti euro un 00 centi);

2.1.2 Līguma kopējā summa par 1.1.2. apakšpunktā noteikto pakalpojumu ir **600,00 EUR** (seši simti euro un 00 centi);

2.1.3. Līguma kopējā summa par 1.1.3. apakšpunktā noteikto pakalpojumu ir **300,00 EUR** (trīs simti euro un 00 centi) mēnesī.

* 1. Līguma kopējā summā ir ietverti visi nodokļi un nodevas, kā arī visi iespējamie Izpildītāja izdevumi, kas nepieciešami kvalitatīvai un pilnīgai saistību izpildei Līguma ietvaros. Līguma izpildes laikā netiek pieļauta ar izmaksu izmaiņām saistīta Līguma kopējās summas maiņa.
  2. Maksa par Līguma 1.1.1. un 1.1.2. apakšpunktā noteikto pakalpojumu notiek saskaņā ar Izpildītāja iesniegtu rēķinu un abu pušu parakstītu Pakalpojuma nodošanas - pieņemšanas aktu. Pasūtītājs veic apmaksu par Līguma noteikumiem atbilstošu Pakalpojumu, pārskaitot Izpildītāja izsniegtajā rēķinā finanšu piedāvājumam atbilstošu norādīto summu uz Izpildītāja bankas kontu 20 (divdesmit) darba dienu laikā no attiecīgā rēķina saņemšanas dienas un Pakalpojuma pieņemšanas - nodošanas akta abpusējas parakstīšanas dienas.
  3. Maksu par Līguma 1.1.3. apakšpunktā noteikto pakalpojumu Pasūtītājs veic ievērojot šādu kārtību: kārtējā mēneša beigās Izpildītājs izsniedz Pasūtītājam Pakalpojuma pieņemšanas - nodošanas aktu, ko parakstījis Pasūtītāja pilnvarotais pārstāvis, un rēķinu. Pasūtītājs veic samaksu par iepriekšējā periodā sniegtu Līguma noteikumiem atbilstošu Pakalpojumu, pārskaitot Izpildītāja izsniegtajā rēķinā finanšu piedāvājumam atbilstošu norādīto summu uz Izpildītāja bankas kontu 20 (divdesmit) darba dienu laikā no attiecīgā rēķina saņemšanas dienas un Pakalpojuma pieņemšanas - nodošanas akta abpusējas parakstīšanas dienas.
  4. Ja Izpildītājs Pasūtītājam iesniedz rēķinu elektroniski bez rekvizīta „paraksts” vai droša elektroniskā paraksta, bet ar atzīmi „Rēķins sagatavots elektroniski un ir derīgs bez paraksta”, Pasūtītājs šādus rēķinus atzīst par attaisnojuma dokumentu un pieņem norēķinu veikšanai.
  5. Visi norēķini, kas saistīti ar Līguma izpildi, tiek veikti bezskaidras naudas norēķinu veidā, pārskaitot naudu uz Puses norādīto bankas kontu.
  6. Veicot samaksu par Pakalpojumu, Pasūtītājs ir tiesīgs samazināt Izpildītājam izmaksājamās summas, sagatavojot Izpildītājam attiecīgu rēķinu par aprēķinātajiem no Līguma izrietošajiem prasījumiem šādos gadījumos un apmērā kā izdevumus, kas Pasūtītājam radušies sakarā ar Līguma noteikumiem un vispārpieņemtajām normām neatbilstošu Pakalpojuma kvalitāti un to novēršanu.
  7. Par Pakalpojuma samaksas dienu tiek uzskatīta diena, kad Pasūtītājs ir pārskaitījis naudu uz Izpildītāja bankas norēķinu kontu, ko apliecina attiecīgais maksājuma uzdevums.
  8. Nekvalitatīvs vai Līgumam neatbilstošs Pakalpojums netiek pieņemts, un par to netiek veikta samaksa līdz pilnīgai defekta novēršanai.

1. **Līguma izpildes termiņš un nosacījumi** 
   1. Līguma darbības laiks ir no tā parakstīšanas brīža līdz pilnīgai Līgumā noteikto saistību izpildei.
   2. Pakalpojuma izpildes termiņš:
      1. 1.1.1. apakšpunktā minētajiem Pakalpojumiem ir 2 (divi) mēneši no Līguma spēkā stāšanās dienas;
      2. 1.1.2. apakšpunktā minētajiem Pakalpojumiem ir secīgi pēc 1.1.1. punktā noteiktā posma izpildes, bet ne ilgāk kā 4 (četru) mēnešu laikā no Līguma spēkā stāšanās dienas;
      3. 1.1.3. apakšpunktā minētajam Pakalpojumam ir 12 (divpadsmit) mēneši no Līguma spēkā stāšanās dienas.
   3. Izpildītājs nodrošina savlaicīgu un kvalitatīvu Pakalpojuma sniegšanu saskaņā ar Līguma noteikumiem.
   4. Izpildītājs Pakalpojuma sniegšanai apņemas nodrošināt kvalificētu personālu. Izpildītājam nav tiesību pieprasīt papildu izmaksu segšanu, kas saistīta ar Piedāvājumā norādītā personāla aizstāšanu ar citu.
   5. Izpildītājs, atbilstoši laika grafikam, iesniedz Pasūtītājam Tehniskajā specifikācijā paredzētos Pakalpojuma izpildes rezultātus (turpmāk – Nodevumi) kopā ar izpildītā Nodevuma parakstītu pieņemšanas - nodošanas aktu 2 (divos) eksemplāros. Nodevumus Izpildītājs iesniedz Pasūtītājam rakstveidā 1 (vienā) eksemplārā, kā arī elektroniski MS Office lasāmā formātā, nosūtot uz Pasūtītāja norādīto e-pasta adresi vai datu nesējā, pēc Pasūtītāja izvēles.
   6. Pasūtītājs pieņem Pakalpojumu, kas sniegts atbilstoši Līguma prasībām, parakstot pieņemšanas – nodošanas aktu ne vēlāk kā 10 (desmit) darba dienu laikā pēc tā saņemšanas. Ja pēc Pasūtītāja vērtējuma Pakalpojums nav sniegts atbilstoši Līguma nosacījumiem, tas 10 (desmit) darba dienu laikā iesniedz Izpildītājam rakstisku pretenziju. Šādā gadījumā Puses vienojas par termiņiem un veicamajiem pasākumiem, lai novērstu norādītos trūkumus un neatbilstības Līguma prasībām. Katrs Nodevums, kuru Izpildītājs iesniedz Pasūtītājam, ir uzskatāms par pieņemtu tikai ar brīdi, kad Pasūtītājs Nodevumu pārbaudījis, pieņēmis un parakstījis attiecīgo pieņemšanas - nodošanas aktu.
   7. Pēc Pasūtītāja pamatotu iebildumu saņemšanas par Nodevumiem Izpildītājs novērš Pasūtītāja norādītos trūkumus 10 (desmit) darba dienu laikā no iebildumu saņemšanas brīža un iesniedz Nodevumus kopā ar jaunu Nodevuma pieņemšanas – nodošanas aktu, kurā norādīti novērstie trūkumi. Atkārtoti iesniegtos Nodevumus Pasūtītājs izvērtē tādā pašā kārtībā kā sākotnēji sagatavotos Nodevumus.
   8. Pasūtītājam pieder visas autora mantiskās tiesības uz Nodevumiem, ko Izpildītājs nodevis, pildot Līgumu. Visi Nodevumu darbības rezultātā iegūtie dati jebkuros formātos ir Pasūtītāja īpašums.
   9. Autora mantiskās tiesības uz katru Līguma izpildes ietvaros izstrādāto un Pasūtītājam piegādāto Nodevumu pāriet Pasūtītājam ar brīdi, kad Nodevums ir pilnībā piegādāts Pasūtītājam un Pasūtītājs ir pilnībā norēķinājies ar Izpildītāju par Nodevumu saskaņā Līguma nosacījumiem.
2. **Pušu pienākumi un tiesības**
   1. **Izpildītāja pienākumi:**
      1. nepavairot, neizpaust un nekādā formā nenodot trešajām personām no Pasūtītāja iegūto informāciju vai dokumentus, kā arī nenodot darbu izpildi trešajām personām bez Pasūtītāja rakstiskas atļaujas;
      2. savlaicīgi informēt Pasūtītāju par apstākļiem, kas ietekmē vai var ietekmēt  
         Līgumā noteikto darbu veikšanu;
      3. līguma termiņam beidzoties vai līguma pārtraukšanas gadījumā, nodot Pasūtītajam visu dokumentāciju, kas izstrādāta sniedzot šī Līguma punktā 1.1. noteiktos pakalpojumus, kā arī dokumentāciju un materiālās vērtības, kas saņemtas no Pasūtītāja darbu veikšanai;
      4. nodrošināt šī Līguma punktā 1.1. minēto darbu pienācīgu kvalitāti. Pienācīga kvalitāte šajā Līgumā tiek interpretēta kā izstrādātās dokumentācijas un datu aizsardzības speciālista sniegto pakalpojumu atbilstība fizisko personu datu aizsardzību reglamentējošo normatīvo aktu prasībām;
      5. nodrošināt Pakalpojuma izpildi Līgumā un tā pielikumos noteiktajos termiņos, vai termiņos par ko pušu pārstāvji vienojas rakstiski.
      6. nodrošināt sava pārstāvja klātbūtni uzraugošo valsts institūciju īstenoto datu aizsardzības sistēmas pārbaužu laikos.
   2. **Izpildītāja tiesības:**
      1. piecu darba dienu laikā no rakstiska pieprasījuma izteikšanas brīža saņemt no Pasūtītāja visu Līgumā minēto darbu veikšanai nepieciešamo informāciju un dokumentāciju;
      2. saņemt samaksu par veikto darbu saskaņā ar šī Līguma noteikumiem.
   3. **Pasūtītāja pienākumi:**
      1. Pasūtītājam ir pienākums visu Pakalpojuma sniegšanai nepieciešamo informāciju un dokumentāciju izsniegt Izpildītājam piecu darba dienu laikā no attiecīga rakstiska pieprasījuma saņemšanas dienas;
      2. saskaņā ar Līguma noteikumiem norēķināties ar Izpildītāju par tā sniegtajiem pakalpojumiem;
      3. izskatīt Izpildītāja sniegto Pakalpojumu atbilstību šajā līgumā un normatīvajos aktos noteiktajām prasībām.
   4. **Pasūtītāja tiesības:**
      1. saņemt informāciju par Līgumā minēto darba izpildes gaitu;
      2. saņemt paskaidrojumus par veiktajām darbībām un izstrādātajiem dokumentiem;
      3. Pasūtītājam ir tiesības veikt kontroli par līguma izpildi, pieaicinot speciālistus un ekspertus, un viņu sniegtais atzinums ir Pusēm saistošs.
3. **Pušu atbildība**
   1. Par Līguma 3.2.1. punktā noteikto Pakalpojuma izpildes termiņa nokavējumu Izpildītājs maksā Pasūtītājam līgumsodu 0,5 % apmērā no kopējās Līguma summas par katru nokavēto dienu, bet ne vairāk kā 10% no līguma summas.
   2. Par Līguma 2.3. un 2.4. punktā noteiktās samaksas nokavējumu Pasūtītājs maksā Izpildītājam nokavējuma procentus 0,5 % apmērā no kopējās Līguma summas par katru nokavēto dienu, bet ne vairāk kā 10% no līguma summas.
   3. Līgumsoda samaksa neatbrīvo Puses no pienācīgas saistību izpildes.
   4. Izpildītājs ir atbildīgs par sniegtā Pakalpojuma kvalitāti, tā atbilstību Latvijas Republikā un Eiropas Savienības spēkā esošiem standartiem un tiesību aktiem.
4. **Līguma izpildē iesaistītā personāla un apakšuzņēmēja**

**Iesaistīšana un nomaiņas kārtība**

* 1. Izpildītājs ir atbildīgs par piesaistītā personāla veiktā darba atbilstību šī Līguma prasībām.
  2. Pēc Līguma noslēgšanas Izpildītājs drīkst veikt Līguma izpildē iesaistītā personāla un apakšuzņēmēju maiņu, kā arī papildu personāla un apakšuzņēmēju iesaistīšanu Līguma izpildē, rakstiski informējot par to Pasūtītāju vismaz 5 (piecas) darba dienas iepriekš, bet izņemot Līguma 6.4. punktā noteiktos gadījumus.
  3. Pēc Līguma noslēgšanas Izpildītājs tikai ar Pasūtītāja rakstveida piekrišanu drīkst nomainīt:
     1. personālu, kuru tas iesaistījis Līguma izpildē un par kuru piedāvājumā sniedzis informāciju Pasūtītāja pilnvarotajai iepirkuma komisijai, un kura kvalifikācijas atbilstību cenu aptaujas noteikumos izvirzītajām prasībām Pasūtītāja pilnvarotā iepirkuma komisija ir vērtējusi;
     2. apakšuzņēmēju, uz kuru iespējām pretendents balstījies, lai apliecinātu savas kvalifikācijas atbilstību cenu aptaujas dokumentos noteiktajām prasībām.
  4. Pasūtītājs nepiekrīt Līguma 6.3.1. un 6.3.2. punktā minētā personāla un apakšuzņēmēja nomaiņai, ja pastāv kāds no šādiem nosacījumiem:
     1. tiek piedāvāts nomainīt personālu un tas neatbilst tām cenu aptaujas procedūras dokumentos noteiktajām prasībām, kas attiecas uz personālu;
     2. tiek piedāvāts nomainīt apakšuzņēmēju, uz kura iespējām Izpildītājs balstījies, lai apliecinātu savas kvalifikācijas atbilstību cenu aptaujas procedūras dokumentos noteiktajām prasībām, un piedāvātajam apakšuzņēmējam nav vismaz tāda pati kvalifikācija, uz kādu pretendents atsaucies, apliecinot savu atbilstību cenu aptaujas procedūrā noteiktajām prasībām;
  5. Lūgumu nomainīt Izpildītāja personālu vai apakšuzņēmēju vai iesaistīt jaunu apakšuzņēmēju, Izpildītājs iesniedz Pasūtītājam, norādot informāciju un pievienojot dokumentus, kas nepieciešami lēmuma pieņemšanai.
  6. Pasūtītājs pieņem lēmumu, atļaut vai atteikt Izpildītāja personāla vai apakšuzņēmēja nomaiņu vai jauna apakšuzņēmēja iesaistīšanu Līguma izpildē, 5 (piecu) darba dienu laikā pēc tam, kad tas saņēmis visu informāciju un dokumentus, kas nepieciešami lēmuma pieņemšanai. Par pieņemto lēmumu Pasūtītājs paziņo rakstveidā, nosūtot to elektroniski.

1. **Nepārvaramas varas apstākļi**
   1. Puses tiek atbrīvots no atbildības par pilnīgu vai daļēju Līgumā paredzēto saistību neizpildi, ja šāda neizpilde ir notikusi nepārvaramas varas apstākļu iestāšanās rezultātā pēc Līguma parakstīšanas dienas kā posts vai nelaime, kuru nebija iespējams ne paredzēt, ne novērst, kas traucē Līguma saistību izpildi. Šāda nepārvaramā vara ietver sevī notikumus, kuri ir ārpus Pušu kontroles un atbildības (dabas katastrofas, ūdens plūdi, uguns nelaime, zemestrīce un citas stihiskas nelaimes, kā arī karš un karadarbība, streiki, jaunu normatīvo aktu pieņemšana un citi apstākļi, kas neiekļaujas Pušu iespējamās kontroles robežās).
   2. Puse, kas nokļuvusi nepārvaramas varas apstākļos, nekavējoties informē par to otru Pusi rakstiski 5 (piecu) darba dienu laikā pēc nepārvaramas varas iestāšanās un ziņojumam pievieno izziņu, kuru izsniegušas kompetentas iestādes un kura satur minēto apstākļu raksturojumu un apstiprinājumu.
   3. Ja minēto apstākļu dēļ Līgums nedarbojas ilgāk par 2 (diviem) mēnešiem, katrai Pusei ir tiesības atteikties no Līguma izpildes, par to rakstveidā brīdinot otru Pusi vismaz 15 (piecpadsmit) dienas iepriekš. Šajā gadījumā neviena no Pusēm nevar prasīt atlīdzināt zaudējumus, kas radušies šī Līguma pārtraukšanas rezultātā.
2. **Līguma grozīšana un izbeigšana**
   1. Šo Līgumu var papildināt, grozīt vai izbeigt Pusēm par to rakstiski vienojoties. Jebkuras Līguma izmaiņas, papildinājumi vai grozījumi tiek noformēti rakstveidā un pēc tam, kad tās parakstījušas abas Puses, kļūst par šī Līguma neatņemamu sastāvdaļu.
   2. Puses ir tiesīgas vienpusēji pārtraukt Līgumu šādos gadījumus:
      1. Ja Izpildītājam ir aprēķināts Līguma 5.1.punktā noteiktais līgumsods, kas sasniedzis 10% (desmit procentus) no kopējās līguma summas;
      2. Ja Pasūtītājs nav apmaksājis tekošo rēķinu par sniegtajiem pakalpojumiem vairāk kā divdesmit darba dienas, vai ja Līgumā noteiktais līgumsods sasniedz 10% (desmit procentus) no kopējās līguma summas.
   3. Pasūtītājam ir tiesības nekavējoties izbeigt Līgumu par to iepriekš nebrīdinot Izpildītāju:
      1. Izpildītāja likvidācijas gadījumā;
      2. ja Izpildītājam ir uzsākts maksātnespējas process;
      3. ja Izpildītājs savas vainas dēļ nav nodrošinājis Pakalpojumu Līgumā un tā pielikumos noteiktajā termiņā un nokavējums ilgst vairāk nekā desmit kalendāra dienas pēc kārtas vai Izpildītājs nav novērsis Līgumā noteiktajā kārtībā konstatēto Pakalpojuma neatbilstību Līguma noteikumiem vai normatīvo aktu prasībām Līgumā noteiktajā termiņā;
      4. Pasūtītājam ir tiesības vienpusēji atkāpties no līguma izpildes, ja līgumu nav iespējams izpildīt tādēļ, ka līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas;
      5. ja Pakalpojuma kvalitāte neatbilst Līguma, tā pielikumu un normatīvo aktu prasībām, un par to ir sastādīti divi akti par Pakalpojuma neatbilstību Līgumam, tā pielikumiem un normatīvo aktu prasībām. Šādā līguma laušanas gadījumā Izpildītājs atlīdzina Pasūtītājam visus tiešos un netiešos zaudējumus, kā arī maksā līgumsodu 20% (divdesmit procenti) apmērā no Līguma summas 10 (desmit) darba dienu laikā pēc attiecīga paziņojuma saņemšanas. Pasūtītājs samaksā Izpildītājam tikai par tiem darbiem, kas ir pienācīgi izpildīti.
   4. Līguma izbeigšanas gadījumā Pasūtītājs veic samaksu tikai par faktiski sniegto, Līguma noteikumiem atbilstošo Pakalpojumu.
   5. Tai Pusei, kura vienpusēji pārtrauc Līguma darbību ir pienākums par līguma pārtraukšanu nosūtīt otrai pusei rakstisku paziņojumu.
   6. Pārējos, šajā Līgumā neparedzētos gadījumos, Līgums var tikt pārtraukts tikai pēc Pušu savstarpējas vienošanās, kas ir jānoformē rakstiski. Pušu vienošanās par Līguma pārtraukšanu kļūst par šī Līguma neatņemamu sastāvdaļu. Līguma pārtraukšanas gadījumā Pasūtītājs norēķinās ar Izpildītāju par Izpildītājs sniegtiem pakalpojumiem uz Līguma pārtraukšanas dienu.
3. **Nobeiguma noteikumi**
   1. Visus strīdus un nesaskaņas, kas varētu rasties, izpildot šo Līgumu, Puses risinās pārrunu ceļā. Gadījumā, ja tas neizdodas, Puses risina radušos strīdus un nesaskaņas tiesu iestādēs Latvijas Republikas normatīvajos aktos noteiktā kārtībā.
   2. Līgums var tikt izmainīts vai papildināts jebkurā Līguma darbības laikā tikai ar Pušu rakstisku vienošanos, kas tiek noformēts kā šī līguma pielikums un ir tā neatņemama sastāvdaļa.
   3. Pusēm ir jāinformē vienai otru nedēļas laikā par savu rekvizītu (nosaukuma, adreses un tml.) maiņu.
   4. Pasūtītāja noteiktā kontaktpersona: izpilddirektors Māris Beļaunieks, kontakttālrunis:26422599, e-pasts: [maris.belaunieks@aloja.lv](mailto:maris.belaunieks@aloja.lv).
   5. Izpildītāja noteiktā kontaktpersona: Raivis Grūbe, kontakttālrunis: 29111416, e-pasts: raivis@grubesbirojs.lv.
   6. Līgums ir noformēts uz sešām lapām divos identiskos eksemplāros, ko paraksta abas Puses. Viens Līguma eksemplārs glabājas pie Pasūtītāja, otrs - pie Izpildītāja. Abiem eksemplāriem ir vienāds juridisks spēks.
   7. Līgumam ir divi pielikumi:
      1. Līguma 1.pielikums: Tehniskais piedāvājums (kopija) uz 4 (četrām) lapām;
      2. Līguma 2.pielikums: Pretendenta finanšu piedāvājums (kopija) uz 1 (vienas) lapām.
4. **PUŠU REKVIZĪTI UN PARAKSTI**

|  |  |
| --- | --- |
| **Pasūtītājs** | **Izpildītājs** |
| **Alojas novada dome**  Reģ. Nr. 90000060032  Adrese: Jūras iela 13, Aloja, Alojas novads, LV-4064  Banka: AS “Swedbank”  Konta Nr.: LV12HABA0551026085817  Bankas kods: HABALV22 | **SIA “Grūbes Biroja Konsultācijas”**  Reģ. Nr.:40203181577  Adrese: “Vilbergi”, Daugmales pagasts, Ķekavas novads, LV-2124  Banka: AS Luminor Bank  Konta Nr.:LV57RIKO0002930261797  Bankas kods:RIKOLV2X |
| Jurģis Rācenis | Raivis Grūbe |